Brandbestryder sterf na rots op hom valŉ Brandbestryder is dood terwyl hy ŉ veldbrand probeer blus het tussen Piketberg en Velddrif in die Wes-Kaap. ŉ Woordvoerder van die Kaapstadse nooddienste, Keri Davids, sê die brandbestryder, glo in sy 30’s, het Sondag gehelp om ‘n brand, wat reeds vir vier dae in Moutonshoek woed, te blus toe die voorval plaasgevind het. “Hy was saam met ses ander brandbestryders toe die grond waarop hulle gestaan het glo meegegee het en drie van hulle geval het. Die man het glo sowat 30 meter ver geval en ŉ rots het bo op hom beland.” Niemand anders is tydens die voorval beseer nie. Davis sê ŉ reddingspan het die aand saam met die mans spandeer aangesien die weer baie sleg was. Die mans het Maandagoggend teruggekeer. Die brandbestryder se liggaam is per helikopter verwyder.